Decizia etapei de încadrare

**Proiect afisat site APM Iasi în data de 31.04.2016**

Ca urmare a solicitării de emitere a acordului de mediu adresate de SC MARCEL SRL cu sediul în sat Rachiteni, com. Rachiteni, jud. Iasi , înregistrată la APM Iasi, cu nr. 1137/03.02.2016 si 3486/30.03.2016 ,în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

### Agenţia pentru Protecţia Mediului Iasi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.02.2016 că proiectul „Instalare incinerator – Incer 850” propus a fi amplasat în jud. Iasi, sat Răchiteni, com. Răchiteni, în incinta Secţiei de prelucrare şi conservarea cărnii a SC MARCEL SRL

**nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

I. Motivele care au stat la baza luării deciziei etapei de încadrare în procedura de evaluare a impactului asupra mediului, conform criteriilor de selecţie din Anexa nr.3 a H.G. 445/2009, sunt următoarele:

**1**. Proiectul se încadrează în prevederile H.G.445/2009, anexa nr.2, pct. 13, lit.a) (orice modificari sau extinderi altele decit cele prevazute la pct. 22 din anexa 1, ale proiectelor prevazute in anexa 1 sau in prezenta anexa deja autorizate, executate sau in curs de a fi executate care pot avea efecte semnificative negative asupra mediului).

**2. Caracteristicile proiectului:**

### a) mărimea proiectului – Terenul pe care urmează a fi realizat proiectul se află în incinta Sectiei de prelucrare şi conservarea cărnii a SC MARCEL SRL din sat Răchiteni, com. Răchiteni

Vecinătăţi:

* La Sud – imobil proprietate particulară.
* La Est – imobil proprietate particulară
* La Nord – clădire aparţinind SC MARCEL SRL
* La Vest – imobil proprietate particulară

Se propune:

- amplasarea unui incinerator tip INCINER TM 850 intr-un spatiu existent in incinta sectiei de prelucrare si conservare carne cu dimensiunile 10,0x3,80 mp, in imediata apropiere de central termica. Instalatia va incinera deseurile rezultate in urma proceselor tehnologice desfasuraate de SC MARCEL SRL la punctul de lucru din sat rachiteni, com. Rachiteni, jud. Iasi

Caracteristicile constructive si functionale ale incineratorului sunt:

* Capacitatea de incinerare : 800 – 850 kg/sarja
* Durata de ardere a unei sarje : 6-8 ore
* Camera de ardere primara (combustie) are un volum de 2,2 mc, dotata cu 2 arzatoare pe gaz metan ce asigura o temperature de 450 C
* Camera de ardere secundara (post combustie) cu un volum de 0,5 mc, dotata cu un arzator pe gaz metan ce asigura o temperature de 850 C
* Combustibil utilizat : gaz metan

Instalatia de incinerare este dotata cu :

* Instalatie distributie aer suplimentar
* Instalatie distributie combustibil
* Instalatie de evacuare gaze

Evacuarea gazelor arse se va realiza print-o tubulatura in centrala termica care functioneaza pe baza de peleti .

Gazele arse din centrala termica sunt evacuate printr-un cos de fum avind caracteristicile constructive : Dn - 500 mm si H – 10m.

b) cumularea cu alte proiecte – Nu este cazul

c) utilizarea resurselor naturale - pentru implementarea proiectului nu se utilizează resurse naturale regenerabile;

d) Producţia de deşeuri:

* deşeurile rezultate în urma execuţiei lucrărilor/funcţionării obiectivului se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare;

e) emisiile poluante, inclusiv zgomotul şi alte surse de disconfort:

* vor fi generate de utilajele şi mijloacele de transport, pe perioada de realizare şi funcţionare a proiectului; în zona amplasamentului nu sunt locuinţe;
* autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă ;

**2. Localizarea proiectului**

2.1. utilizarea existentă a terenului – zona studiată, cu suprafaţa de 16418,0 mp, este situată în sat Răchiteni, com. Răchiteni, pe amplasamentul Sectiei de prelucrare si conservare a cărnii, pentru care deţine Autorizaţie de mediu nr. 180/30.07.2013, revizuită în data de 19.10.2015

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul.

2.3.capacitatea de absorbţie a mediului, cu atenţie deosebită pentru:

a) zonele umede – nu este cazul

b) zone costiere – nu este cazul

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – Nu este cazul

f) zonele de protecţie speciale- nu este cazul

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) ariile dens populate - nu este cazul;

i) peisajele cu semnificaţie istorică, culturală şi arheologică – nu este cazul;

**3. Caracteristicile impactului potenţial**

- extinderea impactului – local, numai în zona de lucru, pe perioada execuţiei obiectivului;

- natura transfrontieră a impactului – lucrările propuse nu au efecte transfrontieră;

- mărimea şi complexitatea impactului – impact redus, pe perioada execuţiei proiectului obiectivului;

- probabilitatea impactului – redusă, numai pe perioada executiei proiectului;

-durata, frecvenţa şi reversibilitatea impactului – redusă, numai pe perioada de executare a proiectului;

**Condiţiile de realizare a proiectului:**

**Pentru organizarea de şantier:**

* amenajare acces utilaje de construcţie şi maşini de transport muncitori;
* amenajare de spaţii destinate depozitării materialelor de construcţii şi a deşeurilor rezultate;
* depozitarea materialelor de constructii se va face in zone special amenajate fără să afecteze spaţiile plantate, existente în zonă;
* mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele folosite la construcţii vor avea inspecţia tehnică efectuată prin Staţii de Inspecţie Tehnică autorizate ;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile reciclabile rezultate din activitatea de construcţii-montaj se vor colecta prin grija executantului lucrării, selectiv pe categorii şi se vor valorifica prin societăţi autorizate în colectarea şi valorificarea acestora;
* după încheierea lucrărilor se va face curăţarea amplasamentului de deseurile rezultate din constructie ;
* Materialele de construire se vor aduce în santier în limita introducerii în lucrări pentru depozitare fiind admise material care nu se degradează în cantităti care să nu creeze impact vizual sau să fie antrenabile prin precipitatii.
* acoperirea benelor masinilor ce transportă încărcătura care intră sau ies din şantier;
* titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului;

**Condiţiile de realizare a proiectului:**

**Modul de asigurare a utilităţilor**

**1. Alimentare cu apă** în scop igenico-sanitar şi tehnologic - se va realiza din reţeaua de alimentare cu apă existentă pe amplasament;

**2. Evacuarea apelor uzate-**evacuarea apelor uzate tehnologice se va realiza la reţeaua de canalizare a SC MARCEL SRL, existentă în zonă

**3. Alimentare cu energie electrică –** Din reteaua existentă în zonă

**Protecţia calităţii apelor**

**a) În perioada de construcţie**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**b) În perioada de funcţionare**

- apele uzate provenite de la igienizarea spatiului se vor evacua în reţeaua de canalizare a SC MARCEL SRL dupa care in statia de epurare proprie, cu respectarea Autorizaţiei de gospodărirea apelor, valabilă

- apele pluviale, cu continut specific apelor provenite din precipitaţii, fără poluanţi specifici procesului de productie, se evacuează , prin rigole perimetrale , în canalele de desecare proprietatea ANIF

- se va verifica periodic etanşietatea şi integritatea reţelelor de captare, aducţiune, folosire şi evacuarea apelor uzate în scopul minimizării pierderilor de apa şi se va interveni prompt pentru remedierea eventualelor defecţiuni;

**Protecţia aerului**

1. **În perioada de construcţie**

* se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* utilajele tehnologice vor respecta prevederile HG 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de persoane sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

**b) În perioada de funcţionare**

- concentraţia gazelor arse provenite din activitatea desfaşurată pe amplasament, vor respectata prevederile Ordinului 462/1993 privind aprobarea condiţiilor tehnice privind protecţia atmosferică

**Protectia impotriva zgomotului**

- în timpul execuţiei şi funcţionării proiectului - nivelul de zgomot echivalent la limita incintei se va incadra conform STAS 10009/88 Acustica urbană, respectiv 65 dB (A), valoarea curbei de zgomot 60 dB ;

**b) În perioada de funcţionare**

- Vor fi respectate condiţiile si recomandările impuse prin Evaluarea impactului activităţilor care se vor desfaşura pe amplasament asupra confortului şi sănătăţii populaţiei din zonă, realizat de Institutul National de Sănătate Publică – Centrul Regional de Sănătate Publică Iaşi

**Protecţia solului**

* 1. **În perioada de construcţie**
* depozitarea materialelor de construcţie şi a solului excavat se va face în zone special amenajate pe amplasament, fără a se afecta proprietatile invecinate zonei obiectivului;
* platforme betonate pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* se va asigura colectarea selectivă a deşeurilor rezultate în urma lucrărilor, depozitarea şi eliminarea acestora, în funcţie de natura lor, se va face prin firme specializate, conform prevederilor în vigoare;

**b) În perioada de funcţionare**

* spaţii special amenajate pentru stocarea temporară a deşeurilor generate din activitate;

**Modul de gospodărire a deşeurilor**

**a) În perioada de construcţie**

* + deseurile reciclabile rezultate în urma lucrărilor de construire se vor colecta selectiv şi vor fi predate la firme specializate în valorificarea lor;

**Lucrări de refacere a amplasamentului**

* în cazul unor poluări accidentale se va reface zona afectată,

**Dispoziţii finale:**

Titularul proiectului are obligaţia de a notifica APM Iasi dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Se va anunţa APM Iasi data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor

**La finalizarea realizării proiectului de investiţie, înainte de punerea în funcţiune, operatorul/titularul va revizui autorizaţia de mediu nr. 180/30.07.2013.**

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluare adecvată***.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

|  |  |
| --- | --- |
| DIRECTOR EXECUTIV, | SEF SERVICIU AVIZE, ACORDURI, AUTORIZATII, |
| ing. Bogdan Victor DAVIDEANU | ing. Maria IACOB |

INTOCMIT,

ing. Irina SIMIONESCU